Folketing
2000-12-05

Og så længe der ikke har været et konkret behov, en problemstilling, der har gjort, at der var behov for udvikling af sådant software, er det naturligt, at der ikke findes noget, der lever op til vores nuværende krav, for vi har ikke stillet krav til nogen som helst indtil dags dato. Men jeg har været i kontakt med Birkerød Bibliotek, som har 10 pc'er stående på et netværk, som har installeret et filterprogram efter nøje overvejelser, kravspecifikationer, som fungerer, og man har siden haft en opfølgning på, om det nu også var godt nok. Det ser ud, som om der ingen problemer er med lige netop det program, det har valgt. Der findes sikkert andre programmer, som er anderledes. Ministeren har nævnt: Jamen hvad med UMTS-mobiltelefoner? Det er pudsigt. Jeg havde ikke fået opfattelsen af, at vi skulle stille UMTS-telefoner til rådighed for børn på biblioteker, fritidsordninger eller skoler. Det ville være noget, deres forældre skulle betale for anskaffelsen af. Så det er op til forældrene, hvad de telefoner skal bruges til. Dér er forskellen.